
PËR DISA NDRYSHIME NË VENDIMIN NR. 8, DATË 13.2.2017, TË KOMITETIT PËR ZHVILLIMIN E RAJONEVE, “PËR SHPËRNDARJEN E FINANCIMIT PËR PROJEKTE, THIRRJA E KATËRT PËR VITIN 2016, TË GRANTIT “INFRASTRUKTURA VENDORE DHE RAJONALE”, PROGRAMI I ZHVILLIMIT TË INFRASTRUKTURËS VENDORE DHE RAJONALE, SHTYLLA I”

Në mbështetje të nenit 100 të Kushtetutës, të nenit 16 dhe të aneksit 3, të ligjit nr. 109, datë 30.11.2017, “Për buxhetin e vitit 2018”, me propozim të Fondit Shqiptar të Zhvillimit, Komiteti për Zhvillimin e Rajoneve

VENDOSI:

1. Në tabelën nr. 1/2, që i bashkëlidhet vendimit nr. 8, datë 13.2.2017, të Komitetit për Zhvillimin e Rajoneve, “Për shpërndarjen e financimit për projekte, thirrja e katërt për vitin 2016, të grantit “Infrastruktura vendore dhe rajonale”, programi i zhvillimit të infrastrukturës vendore dhe rajonale, shtylla I”, bëhen ndryshime sipas tabelës 1 që i bashkëlidhet këtij vendimi.
2. Ngarkohen ministri i Financave dhe Ekonomisë dhe Fondi Shqiptar i Zhvillimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYETARI
Senida Mesi

	Zëvendëskryeministri
	zëvendëskryetar;

	Ministri i Financave dhe Ekonomisë
	anëtar;

	Ministri i Infrastrukturës dhe Energjisë
	anëtar;

	Ministri i Arsimit, Sportit dhe Rinisë
	anëtar;

	Ministri i Bujqësisë dhe Zhvillimit Rural
	anëtar;

	Ministri i Shëndetësisë dhe Mbrojtjes Sociale
	
anëtar;

	Ministri i Kulturës
	anëtar;

	Ministri i Turizmit dhe Mjedisit
	anëtar;

	Ministri i Brendshëm
	anëtar;

	Ministri i Shtetit për Mbrojtjen e Sipërmarrjes
	
anëtar;

	Kryetari i Shoqatës së Bashkive të Shqipërisë
	
anëtar;

	Kryetari i Shoqatës për Autonomi Vendore
	
anëtar;

	Kryetari i Shoqatës së Qarqeve të Shqipërisë
	
anëtar;

	 Përfaqësuesi i Fondit Shqiptar të Zhvillimit
	
anëtar.




Tabela 1
Në tabelën 1/2 që i bashkëlidhet vendimit nr. 8, datë 13.2.2017, të Komitetit për Zhvillimin e Rajoneve, “Për shpërndarjen e financimit për projekte, thirrja e katërt për vitin 2016, të grantit “Infrastruktura vendore dhe rajonale”, programi i zhvillimit të infrastrukturës vendore dhe rajonale, shtylla I”, projektit nr. 4 i anulohet financimi dhe bëhen ndryshimet, si më poshtë vijon:

“Tabela 1/2. Lista e disa projekteve, thirrja e katërt për vitin 2016, me cikël zbatimi 2017–2018”

	Nr.
	Autoriteti kontraktues
	Emërtimi i projektit
	Vlera e plotë e projektit
(në lekë)
	Vlera e financimit për vitin 2018
(në lekë)

	4
	Bashkia Durrës
	Rehabilitimi i sheshit publik pranë Mauzoleumit, faza II (anulohet)
	0
	
0

	
	TOTALI
	1,415,598,367
	425,469,680


	
	Shënim:

	1. Anulimi i financimit për këtë projekt bëhet me kërkesë të sekretariatit teknik pranë Fondit Shqiptar të Zhvillimit, nr. 509/1 prot., datë 8.5.2018.
2. Numri rendor i totalit të projekteve në tabelën 1/2, që i bashkëlidhet këtij vendimi, ndryshon nga 12 projekte në 11 projekte dhe projektet rinumërohen përkatësisht.



